stanford-oval/wikipedia huggingface dataset:
אלכס פטיפר
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2006 | אלכס ריידר | אלכס ריידר |  |
| 2008 | ילדת פרא | פרדי קינגסלי |  |
| 2009 | מעונה | ברדלי |  |
| 2011 | אני מספר ארבע | ג'ון סמית' |  |
| 2011 | ביסטלי | קייל קינגסטון |  |
| 2011 | עולם הזמן | פורטיס |  |
| 2012 | מג'יק מייק | אדם |  |
| 2013 | המשרת | תומאס ווסטפול |  |
| 2014 | אהבה אינסופית | דייוויד אליוט |  |
| 2016 | אלביס וניקסון | ג'רי שילינג |  |
| 2017 | The Strange Ones | ניק |  |
| 2018 | Back Roads | הארלי אלטמאייר | גם במאי ומפיק |
| 2018 | The Last Witness | סטיבן אנדרווד |  |
| 2020 | כסף צעיר | אליס בק |  |
| 2021 | Warning | ליאם |  |
| 2021 | Collection | ברנדון |  |
| 2022 | The Infernal Machine | דווייט |  |
| 2024 | היחידה ללוחמה לא ג'נטלמנית | ג'פרי אפליארד (אנ') |  |
| 2024 | 5lbs of Pressure | ליף |  |
| 2025 | Under the Stars |  |  |
| TBA | Branded | טיילור |  |
| TBA | The Chelsea Cowboy | בינדון |  |
| TBA | James and Lucia | אלברט הובל |  |
| TBA | Hunters in the Dark | רוברט |  |
| TBA | Forget to Remember |  |  |
| TBA | Chief of Station |  |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2005 | ימי בית הספר של טום בראון | טום בראון | סרט טלוויזיה של ITV |
| 2018 | מיתוסים אורבניים | טוני קרטיס | פרק: "Marilyn Monroe and Billy Wilder" |
| 2019 | אי מציאות | ברודי | 2 פרקים |
| 2020 | איש משפחה | טרוי | דיבוב; פרק: "The Movement" |
אירוויזיון לרוקדים 2008

| --- | --- |

 מספר התחרות:  2
 גמר:  6 בספטמבר 2008 
 מנחים:  גרהם נורטון וקלאודיה וינקלמן
 רשת השידור המפיקה:  BBC
 מיקום האירוע:  הממלכה המאוחדת גלאזגו, סקוטלנד, הממלכה המאוחדת
 השיר הזוכה:  פולין פולין - אדיטה הרבוך ומרצ'ין מרוצ'ק
 שיטת הניקוד:  כל מדינה מעניקה 1–8, ו-12 נקודות ל-10 הריקודים המועדפים עליה; צוות מומחים שיכלו להעניק לרוקדים מקסימום 48 נקודות
 מספר משתתפות:  14
 מדינות שמשתתפות לראשונה:  אזרבייג'ן אזרבייג'ן
 מדינות שחוזרות לאחר פרישה:  אין
 מדינות שפרשו מהתחרות:  גרמניה גרמניה   ספרד ספרד   שווייץ שווייץ
 סיימו עם 0 נקודות:  אין
 המדינות המשתתפות
 
   המדינות המשתתפות   מדינות שהשתתפו בעבר, אך לא בשנה זו
 → אירוויזיון לרוקדים 2007 Third Eurovision Dance Contest ← 
 
תחרות האירוויזיון לרוקדים 2008 הייתה הפעם השנייה והאחרונה בה התקיימה התחרות. התחרות התקיימה ב-6 בספטמבר במרכז התצוגות והכנסים הסקוטי (SEC), גלאזגו, סקוטלנד. את האירוע הנחו הקומיקאי גרהם נורטון וקלאודיה וינקלמן.
אדיטה הרבוך ומרצ'ין מרוצ'ק, צמד הרקדנים שייצגו את פולין זכו בתחרות עם 154 נקודות. אזרבייג'ן, שהשתתפה בתחרות בפעם הראשונה, סיימה במקום החמישי.
כללי התחרות שונו ונקבע כי רקדנים מקצועיים לא יוכלו לקחת בה חלק. לפחות אחד מבין הרקדנים נדרש להיות ידוען, אך לא מתחום המחול. בניגוד לתחרות הקודמת בה כל זוג ביצע שני ריקודים: ריקוד סלוני/ריקוד לטיני וריקוד חופשי המשולב עם אלמנטים של ריקוד אופייני למדינת המקור של המתחרים, בתחרות הנוכחית נדרשו המתחרים לבצע רק את הריקוד השני. צוות השופטים הורכב ממומחים שיכלו להעניק לרוקדים מקסימום 48 נקודות, בעוד הצבעות הצופים העניקו מקסימום 156 נקודות.
המשתתפים

המדינות שהצטרפו לתחרות בשנת 2007 התחייבו לקחת חלק גם בתחרות הנוכחית. למרות זאת, שווייץ וגרמניה הודיעו על פרישה מהתחרות בשל הרייטינג הנמוך לו זכתה וחוסר ההצלחה. ב-20 באוגוסט, כשלושה שבועות לפני התחרות, הודיעה ספרד על פרשיתה מהתחרות. עקב צמצום מספר המדינות המשתתפות הוחלט ששכל זוג יבצע ריקוד אחד במקום שניים. בנוסף ניתנה אפשרות למדינות נוספות להצטרף לתחרות. אזרבייג'ן הייתה המדינה היחידה שניצלה את האפשרות והצטרפה לתחרות.
איסלנד, אלבניה, ארמניה, בלארוס, בוסניה והרצגובינה, ישראל, מלטה, מקדוניה, ספרד וקפריסין שידרו את התחרות, אף על פי שלא שלחו נציגות. התחרות שודרה גם באוסטרליה ב-6 במאי 2009, כשידור מקדים לשידור תחרות האירוויזיון.
מדינות משתתפות

| סדר | מדינה | מתחרים | סגנונות ריקוד | מיקום | ניקוד> שופטים | ניקוד> צופים | ניקוד> סך הכל |
| --- | --- | --- | --- | --- | --- | --- | --- |
| 01 | שוודיה שוודיה | דני סאוסדו וג'נט קלארקסוו | צ'ה-צ'ה | 12 | 4 | 34 | 38 |
| 02 | אוסטריה אוסטריה | דוריאן סטיידל וניקול קונטר | פוקסטרוט/ג'ייב/היפ-הופ | 13 | 0 | 29 | 29 |
| 03 | דנמרק דנמרק | פטריק שפיגלברג וקטיה סוונסון | סמבה/טנגו/פסדובלה/ג'אז | 6 | 48 | 54 | 102 |
| 04 | אזרבייג'ן אזרבייג'ן | אלדר ג 'זארוב ואנה סאז'ינה | פסדובלה/רומבה/טנגו/מחול אזרי | 5 | 28 | 78 | 106 |
| 05 | אירלנד אירלנד | גאבין או'פירי ודירבלה לנון | פסדובלה/רומבה/אירי | 11 | 0 | 40 | 40 |
| 06 | פינלנד פינלנד | מריה לנד ומיקו אנטי | טנגו | 10 | 12 | 32 | 44 |
| 07 | הולנד הולנד | תומאס ברג ורומיאנה דה האן | רומבה | 14 | 0 | 1 | 1 |
| 08 | ליטא ליטא | קרינה קריסקו וסאוליוס סקמבינאס | רומבה/צ'ה-צ'ה/אקרובטיקה | 4 | 32 | 78 | 110 |
| 09 | בריטניה בריטניה | לואיזה ליטון ווינסנט סימון | פסדובלה/ג'ייב/טנגו | 9 | 8 | 39 | 47 |

| 10 | רוסיה רוסיה | טטיאנה נבקה ואלכסנדר ליטוויננקו | צ'ה-צ'ה/סמבה/רומבה/פסדובלה/מחול רוסי | 2 | 24 | 97 | 121 |
| 11 | יוון יוון | ג 'ייסון רודיטיס וטוניה קוסוביץ' | לטיני | 7 | 40 | 32 | 72 |
| 12 | פורטוגל פורטוגל | רקל טבארס וג'ואו טיאגו | רומבה/טנגו | 8 | 0 | 61 | 61 |
| 13 | פולין פולין | אדיטה הרבוך ומרצ'ין מרוצ'ק | רומבה/צ'ה-צ'ה/ג'אז | 1 | 20 | 134 | 154 |

| 14 | אוקראינה אוקראינה | סרגיי קוסטצקי וליליה פודקופייבה | ג'ייב/רוק אנד רול | 3 | 16 | 103 | 119 |
מגישי הניקוד וצוות השיפוט > מגישי השיפוט

רשימת מגישי הניקוד במדינות השונות על פי סדר המסירה
| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
|  שוודיה שוודיה - קארין דה סילבה  אוסטריה אוסטריה - מארווין וולף  דנמרק דנמרק - ינס בלאוננפלד  אזרבייג'ן אזרבייג'ן - חוסני מהרמובה  אירלנד אירלנד - בראין אוסמונד |  פינלנד פינלנד - יאנה פלקונן  הולנד הולנד - מרכוס ואן טילנגן  ליטא ליטא - אודריוס גירזאדאס  בריטניה בריטניה - קרול סמילי  רוסיה רוסיה - לריסה ורביצקאיה |  יוון יוון - ריקה וגיאני  פורטוגל פורטוגל - הלנה קואלו  פולין פולין - אנה פופק  אוקראינה אוקראינה - יוליה אוקרופירידזה |  |  |  |  |  |
מגישי הניקוד וצוות השיפוט > חבר השופטים

חבר השופטים הורכב מארבעה שופטים ממדינות שאינן משתתפות בתחרות. כל שופט דירג את הביצועים והעניק ניקוד שנע בין 1–12 נקודות.
סינגפור סינגפור - גלדיס טאי
סלובניה סלובניה - ברברה נגודה אמברוז
צרפת צרפת - מישל ריבס
גרמניה גרמניה - סוון טראוט
הערות שוליים

↑  Eurovision Dance Contest 2008 information page
↑  Spain at Eurovision Dance Contest 2008
↑  "Sweden at Eurovision Dance Contest 2008". ESCKaz.com.
↑  "Austria at Eurovision Dance Contest 2008". ESCKaz.com.
↑  "Denmark at Eurovision Dance Contest 2008". ESCKaz.com.
↑  "Azerbaijan at Eurovision Dance Contest 2008". ESCKaz.com.
↑  "Ireland at Eurovision Dance Contest 2008". ESCKaz.com.
↑  "Finland at Eurovision Dance Contest 2008". ESCKaz.com.
↑  "The Netherlands at Eurovision Dance Contest 2008". ESCKaz.com.
↑  "Lithuania at Eurovision Dance Contest 2008". ESCKaz.com.
↑  "UK at Eurovision Dance Contest 2008". ESCKaz.com.
↑  "Russia at Eurovision Dance Contest 2008". ESCKaz.com.
↑  "Greece at Eurovision Dance Contest 2008". ESCKaz.com.
↑  "Portugal at Eurovision Dance Contest 2008". ESCKaz.com.
↑  "Poland at Eurovision Dance Contest 2008". ESCKaz.com.
↑  "Ukraine at Eurovision Dance Contest 2008". ESCKaz.com.
ילד השדה

| --- | --- |

 סינגל בביצוע גדעון כפן
 מתוך האלבום ילד השדה
 יצא לאור:  1989
 סוגה:  זמר עברי
 שפה:  עברית
 כתיבה:  גדעון כפן, זאב טנא
 לחן:  גדעון כפן
 עיבוד:  יהודה עדר
"ילד השדה" הוא שיר שכתבו גדעון כפן וזאב טנא והולחן על ידי גדעון כפן. השיר הוקלט כסינגל בשנת 1983 בעיבודו של יהודה עדר, ולאחר מכן, באלבום "ילד השדה" של כפן בשנת 1989.
רקע

גדעון כפן, יליד קיבוץ שדה נחמיה ויוצא להקת הנח"ל, חזר ב-1983 משהות ארוכה בהולנד. הוא כתב את השיר עם הפזמונאי זאב טנא, ובהפקתו המוזיקלית של חברו מלהקת הנח"ל יהודה עדר הקליט את השיר. עם צאתו זכה השיר להצלחה רבה.
גרסאות כיסוי

השיר הוקלט על ידי הצמד אורנה ומשה דץ, ויצא באלבומם "השישי" בשנת 1996.
השיר בביצוע מחודש של בועז מעודה, שימש כשיר הנושא בסדרת הנוער אליפים, ששודרה בין 2011–2013 בערוץ הילדים.
הזמר יהודה אליאס ביצע את השיר בשנת 2020, בעיבודו של משה דעבול, מתוך האלבום "בוקר חדש".
השיר בוצע ב-2021 בידי המתמודד אדר כגן, בדו-קרב מול שי המבר, בתוכנית הטלוויזיה המוזיקלית "הכוכב הבא".
בנובמבר 2023, ביצע את השיר הזמר יגל אושרי בתוכנית הרדיו "העשירייה", מצעד השירים השבועי של כאן גימל.
הזמר נועם דדון, העלה את גרסתו לשיר לערוץ הרשמי שלו במרץ 2024.
במאי 2024 הוציאו הצמד הנשי המוזיקלי "אור", אור קדישזון ואור שחר, גרסה משותפת לשיר.
המתמודד דניאל ווייס, ביצע את השיר בדצמבר 2024, בתוכנית הטלוויזיה "הכוכב הבא לאירוויזיון 2025", וקיבל על הביצוע ציון של 95%.
ראו גם

גדעון כפן
בועז מעודה
אליפים (סדרת טלוויזיה)
הערות שוליים

↑  גדעון כפן – ילד השדה (1983), באתר סטריאו ומונו
↑  גדעון כפן – ילד השדה (1989), באתר סטריאו ומונו
↑  אורנה ומשה דץ – השישי (1996), באתר סטריאו ומונו
↑  יוסי חרסונסקי, "אור" – ילד השדה, באתר יוסמיוסיק, ‏29.12.2024
אנדרטת הרעב האירי

| --- | --- |

 מידע כללי
 סוג:  פסל 
 מיקום:  מנהטן 
 מדינה:  ארצות הברית 
 הקמה ובנייה
 תקופת הבנייה:  ?–2002
 תאריך פתיחה רשמי:  2002 
 יוצר:  בריאן טולה
 
 קואורדינטות:  40°42′55″N 74°01′00″W﻿ / ﻿40.715138888889°N 74.016527777778°W﻿ / 40.715138888889; -74.016527777778
 אתר רשמי
  (למפת ניו יורק מוגדלת) מנהטן הברונקס ברוקלין קווינס סטטן איילנד  ניו ג'רזיאנדרטת הרעב האירי(למפת ניו יורק רגילה) מנהטן הברונקס ברוקלין קווינס סטטן איילנד  ניו ג'רזיאנדרטת הרעב האירי
 
אנדרטת הרעב האירי (באנגלית: Irish Hunger Memorial) היא אנדרטה שעוצבה על ידי האמן בריאן טולה ואדריכל הגנים גייל ויטר לייד וממוקמת בדרום רובע מנהטן של העיר ניו יורק (אזור בטרי פארק).
האנדרטה משמשת כאתר הנצחה וכאתר להעלאת המודעות לרעב תפוחי האדמה הגדול באירלנד באמצע המאה ה-19, שבעטיו מתו מאות אלפי אנשים. האנדרטה נפתחה לציבור ב-16 ביולי בשנת 2002. לאנדרטה מבנה ייחודי, שבו משולבים סלעים, אדמה, צמחים ופרחים מאירלנד במבנה המזכיר בצורתו קוטג' אירי מן המאה ה-19.
גלריה

ציטוטים על הרעב נמצאים על קירות המעבר
הצד הצפוני, ניתן לראות את הגינה
השקפה מהגינה העליונה
המעבר בין הצד המערבי למזרחי
הפינה הדרום מזרחית
אמיליאנו בואנדיה

אמיליאנו בוּאֶנדִיה סטטי (מספרדית: Emiliano Buendía Stati; נולד ב-25 בדצמבר 1996) הוא כדורגלן ארגנטינאי שמשחק בעמדת הקשר בקבוצת הכדורגל באייר לברקוזן ובנבחרת ארגנטינה.
קריירת מועדונים > חטאפה

על אף שנולד במאר דל פלאטה, ארגנטינה, בואנדיה החל את הקריירה הבוגרת שלו בקבוצת הכדורגל הספרדית חטאפה. ב-30 במרץ 2014, הוא ערך את הופעת הבכורה שלו בבוגרים, כששיחק בקבוצת המילואים, המשחקת בליגה הספרדית השלישית. המשחק הסתיים בניצחון חוץ 2–1 מול קבוצת פוארטה בוניטה. ב-13 באפריל הוא כבש את שערו הראשון, בניצחון 0–2 מול קבוצת פיינה ספורט.
בואנדיה התחיל את עונת 2014–15 כשהוא עדיין משחק בקבוצת המילואים, כאשר ב-5 בדצמבר 2014 הוא שיחק את משחקו הראשון כמקצוען, והחליף את אנחל לאפיטה בניצחון 3–0 בגביע המלך הספרדי מול אייבר באצטדיון קולוסיאום אלפונסו פרז.
בואנדיה ערך את הופעת הבכורה שלו בלה ליגה ב-1 בפברואר 2015, כשנכנס בסוף המשחק כמחליף בהפסד חוץ 0–1 מול אלמריה. הוא הבקיע את השער הראשון שלו בליגה ב-27 בספטמבר, בניצחון ביתי שהסתיים בתוצאה 0–3 מול לבאנטה.
ב-5 ביולי 2016, למרות שקבוצתו ירדה ליגה, בואנדיה חתם על חוזה לחמש שנים נוספות. ב-27 ביולי בשנה שלאחר מכן, הושאל בואנדיה למועדון קולטורל לאונסה, המשחק בליגה השנייה, למשך שנה אחת.
קריירת מועדונים > נוריץ' סיטי > 2018-2020

ב-8 ביוני 2018, בואנדיה חתם על חוזה לארבע שנים עם קבוצת הפוטבול ליג צ'מפיונשיפ האנגלי, נוריץ' סיטי.
הוא כבש את שערו הראשון עבור נוריץ' בניצחון 0–1 על ברנטפורד ב-27 באוקטובר 2018, ומילא תפקיד אינטגרלי כאחד משחקני ההתקפה היצירתיים בקבוצה - הבקיע 7 שערי ליגה נוספים כאשר בסוף העונה עלתה נוריץ' לפרמייר ליג וזכתה בתואר האליפות של הליגה. באותה עונה, זכה בואנדיה במקום השלישי בפרסי שחקן העונה השנתי של אוהדי נוריץ'.
ב-8 ביולי 2019, חתם בואנדיה על חוזה חדש מול נוריץ' לחמש שנים נוספות, והיה עתיד להישאר במועדון עד קיץ 2024.
במהלך דצמבר 2019, בואנדיה בישל 29 שערים עבור חבריו לקבוצה. זה מספר הבישולים הרב ביותר שיצר שחקן בחודש בודד בפרמייר ליג מאז שהנתון החל להירשם בעונת 2003–04.
ב-7 ביולי 2020, הבקיע בואנדיה את שערו הראשון אי פעם בפרמייר ליג, בהפסד 1–2 לווטפורד. נוריץ' הפסידה את המשחק הבא שלה לווסטהאם יונייטד, תוצאה שתאשר באופן סופי את הדחתה חזרה לפוטבול ליג צ'מפיונשיפ אחרי עונה אחת בלבד בליגה הבכירה.
קריירת מועדונים > נוריץ' סיטי > 2021

ב-6 באפריל 2021, בואנדיה כבש פעם אחת ובישל שלוש פעמים בניצחון 0–7 על האדרספילד טאון.
ב-17 באפריל, נוריץ' השיגה עלייה אוטומטית חזרה לפרמייר ליג, וזכתה באליפות הליגה ב-1 במאי עם ניצחון 4–1 על רדינג.
ב-29 באפריל, לאחר עונה בה כבש בואנדיה 15 שערי ליגה והוסיף 16 בישולים נוספים, הוא זכה בפרס שחקן העונה באליפות הפוטבול ליג צ'מפיונשיפ. הוא גם נבחר לשחקן העונה של נוריץ', והפך לשחקן הרביעי בלבד מחוץ לבריטניה שזוכה בפרס.
קריירת מועדונים > אסטון וילה

ב-7 ביוני 2021, הוכרז כי הושג הסכם להעברת בואנדיה לקבוצת הפרמייר ליג, אסטון וילה, לאחר שיחזור ממשחקי הנבחרת בארגנטינה. העסקה הושלמה ב-10 ביוני ועל פי מקורות, הוא נרכש בעבור כ-38 מיליון פאונד. סכום זה הופך אותו לשחקן היקר ביותר אשר נרכש על ידי אסטון וילה וגם לשחקן היקר ביותר שנמכר על ידי נוריץ' סיטי.
בואנדיה ערך את הופעת הבכורה שלו באסטון וילה ב-14 באוגוסט 2021, בהפסד 3–2 לווטפורד ביום פתיחת העונה. הוא כבש את שערו הראשון עבור אסטון וילה ב-28 באוגוסט 2021, בתיקו 1-1 מול ברנטפורד בפרמייר ליג.
ב-29 בינואר 2025 הושאל לבאייר לברקוזן עד לסוף העונה.
קריירה בינלאומית

ב-16 בספטמבר 2014, בואנדיה זומן לנבחרת ספרד מתחת לגיל 20. ב-29 באפריל של השנה שלאחר מכן, הוא זומן על ידי נבחרת ארגנטינה עד גיל 20 בכדי להשתתף במונדיאל 2015, והצטרף למחנה האימונים ב-5 במאי 2015. במאי 2021, בואנדיה זומנה לסגל הבוגרים של ארגנטינה בפעם הראשונה. ב-1 בפברואר 2022, הוא ערך את הופעת הבכורה שלו בניצחון ביתי 0–1 על נבחרת קולומביה במסגרת מוקדמות מונדיאל 2022.
תארים > קבוצתיים

הפליי-אוף של הליגה השלישית הספרדית (1): 2017
אליפות הפוטבול ליג צ'מפיונשיפ (2): 2018/19, 2020/21
תארים > אישיים

שחקן העונה של נוריץ' סיטי: 2020/21
שחקן העונה של הפוטבול ליג צ'מפיונשיפ: 2020/21
שחקן החודש של אסטון וילה: ינואר 2022
בואנדיה (עם הגב במספר 10) במדי אסטון וילה, אחרי השער של קורטני האוס שהוביל לניצחון 0–1 על מנצ'סטר יונייטד ב-25 בספטמבר 2021
אי האלמוגים

ערך זה עוסק באי במפרץ אילת. אם התכוונתם למשמעות אחרת, ראו .
| --- | --- |

 נתונים גאוגרפיים
 מיקום:  מפרץ אילת 
 קואורדינטות:  29°27′46″N 34°51′36″E﻿ / ﻿29.462838888889°N 34.86005°E﻿ / 29.462838888889; 34.86005
 שטח:  0.039 קילומטר רבוע
 אורך:  0.315 קילומטר
 רוחב:  0.17 קילומטר
 נתונים מדיניים
 מדינה:  מצרים מצרים
 אוכלוסייה:  0
  (למפת סיני מוגדלת) אל-עריש אסמאעיליה שארם א-שייח' סואץ ג'בל קתרינה טאבה נואיבה אבו רודס נח'ל א-טור פורט סעיד ישראל ירדן ערב הסעודית  הים התיכון ים סוףאי האלמוגים(למפת סיני רגילה) אל-עריש אסמאעיליה שארם א-שייח' סואץ ג'בל קתרינה טאבה נואיבה אבו רודס נח'ל א-טור פורט סעיד ישראל ירדן ערב הסעודית  הים התיכון ים סוףאי האלמוגים
 
מפרץ אילת ואי האלמוגים, ציור של דייוויד רוברטס משנת 1839
מצודת צלאח א-דין על אי האלמוגים
אי האלמוגים או ג'זירת פרעון (בערבית: جزيرة فرعون - "אי הפרעונים"), הוא אי קטן במפרץ אילת, כ-5 ק"מ דרומית-מערבית לטאבה, 200 מטר מחופו של חצי האי סיני. האי הוא חלק מרכס גרניט המזדקר מעל פני הים, ולמרות שמו, הוא אינו אי אלמוגים, כלומר אטול שנוצר מאלמוגים. שמו בעברית ניתן לו בשל היותו מוקף בשוניות אלמוגים, וספורט הצלילה פופולרי בו. אורכו של האי 340 מטר מצפון לדרום, רוחבו 160 מטר ממזרח למערב, ובחלקו הדרום-מערבי לגונה קטנה באורך של כ-70 מטר וברוחב של כ-40 מטר.
היסטוריה

בין המאה ה-14 והמאה ה-12 לפנה"ס, פעלו משלחות מצריות במפעלי כריית הנחושת בתמנע. הנחושת הועברה על ידי המצרים על גבי חמורים לנמל הטבעי היחיד במפרץ אילת ששכן באי האלמוגים. בחלקו הדרומי והשטוח יחסית של האי, נמצאו שרידים של מעגן קדום מתקופת הברזל הראשונה, התקופה המקבילה לתקופת ממלכת ישראל המאוחדת המקראית, ויש חוקרים שטענו כי האי הוא למעשה עציון גבר המקראית.
האי המשיך להיות מיושב גם במהלך התקופה הביזנטית, ויש הסבורים כי עד המחצית הראשונה של המאה השישית התקיימה בו קהילה יהודית אוטונומית בשם "יוטבה", הנזכרת במקורות בני התקופה כיישוב ששכן על אי במפרץ אילת.
בשנת 1115 הקים בלדווין הראשון, מלך ירושלים, מבצר צלבני על הגבעה הנישאת לגובה 30 מטר בצפון האי במטרה להגן על פתחו של המפרץ, והעניק לו את השם הצרפתי "איל דה גרה" ("Île de Graye"). המבצר חוזק על ידי פולק מאנז'ו מלך ירושלים, במהלך המאה ה-12, אך בשנת 1171 כבש צלאח א-דין את האי לזמן מה, והשתלט עליו באופן מוחלט ב-1182. הוא הקים את המצודה מחדש, וכיום היא קרויה על שמו, אך נראה כי לאחר כיבוש האי בידי הממלוכים פחתה חשיבותו.
במהלך מלחמת סיני ב-2 בנובמבר 1956, נכבש האי על ידי כוח של חטיבה 9 שהועבר על ידי נחתות חיל הים.
ב-1967 נכבש האי על ידי ישראל במלחמת ששת הימים, והופיע על בול דואר ישראלי משנת 1973 בערך נקוב של שתי לירות ישראליות, כחלק מסדרת "מנוף הארץ".
בשנים 1968 ו-1972, נערך האי סקר ארכאולוגי על ידי האגודה למחקר תת-ימי בישראל. מטרת המשלחת הייתה לסקור את האי וסביבתו התת-ימית, כדי למצוא עדויות לקיומה של "עציון גבר", עירו של שלמה המלך המוזכרת במקרא.
המקום הוחזר לריבונות מצרית בשנת 1982 במסגרת הסכם השלום עם מצרים. בשנות ה-80 של המאה ה-20 שחזרה ממשלת מצרים את המצודה, והמקום הוא כיום יעד תיירות פופולרי. הגישה אליו מתאפשרת בסירות המפליגות מחופי סיני ועוגנות במעגן הנמצא בחופו המערבי של האי, לרגלי המצודה. ב-2003 הוסיפו מועצת העתיקות ומשרד התרבות המצריים את מצודת סלאח א-דין שבאי ואת קלעת אל ג'ונדי (מבצר בסיני שנבנה על ידי סלאח א-דין) לרשימת האתרים המצריים המועמדים להתקבל כאתרי מורשת עולמיים.
ראו גם

הטרמפיסט - חלק ניכר מהסרט צולם באי
לקריאה נוספת

Denys Pringle, Aqaba Castle in the Ottoman Period, 1517–1917, in A.C.S. Peacock (ed.), The Frontiers of the Ottoman World - Proceedings of the British Academy 156, (2009), pp. 95–112
Denys Pringle and J. De Meulemeester, Al-‘Aqaba Castle, Jordan, in: Château-Gaillard: Études deCastellologie médiévale vol. 22, France, (2006), pp. 97–102
Denys Pringle, The Castles of Ayla (al-‘Aqaba) in the Crusader, Ayyubid and Mamluk Periods, in: U. Vermeulen and J. Van Steenbergen (eds.), Egypt and Syria in the Fatimid, Ayyubid and Mamluk Eras vol. 4, (2005), pp. 333–53
Denys Pringle and J. De Meulemeester, The Aqaba Castle Project 2004-5, Newsletter of the Council for British Research in the Levant, (2005), p. 42
Denys Pringle and J. De Meulemeester, Aqaba Castle Project 2003, Newsletter of the Council for British Research in the Levant, (2004), pp. 26–7.
Denys Pringle and J. De Meulemeester, Aqaba Castle Project 2001, Newsletter of the Council for British Research in the Levant, (2002), pp. 19–20
הערות שוליים

↑  צבי אילן, אנציקלופדיה מקראית, דבר, 18 במאי 1972
↑  שמואל אחיטוב, עציון גבר, אנציקלופדיה מקראית, כרך ו', עמ' 332-333
↑  בנו רותנברג, תגליות סיני, בהשתתפות ד"ר יוחנן אהרוני, אביה השמשוני וברוך ספיר, הוצאת מסדה, 1958, עמ' 174-170.
↑  טאבה
↑  אתר אונסק"ו
| --- | --- |
בקרת זהויות :  NLI: 987008370889205171
אנדרטה לזכר חיילים פולנים וגרמנים מתנגדי פשיזם

| --- | --- |

מחליקי סקייטבורד מול הסיסמה "למען החופש שלכם ושלנו". על עמוד התורן עדיין מופיע סמל גרמניה המזרחית.
 מידע כללי
 סוג:  אנדרטת מלחמה 
 כתובת:  פארק פרידריכסהיין 
 מיקום:  פרידריכסהיין-קרויצברג 
 מדינה:  גרמניה 
 הקמה ובנייה
 תקופת הבנייה:  ?–1972
 תאריך פתיחה רשמי:  15 במאי 1972 
 חומרי בנייה:  גרניט, ארד, exposed aggregate concrete, בטון, אבן מלאכותית 
 יוצר:  Tadeusz Łodziana, Arnd Wittig 
 מידות
 גובה:  15 מ' 
 
 קואורדינטות:  52°31′44″N 13°26′15″E﻿ / ﻿52.528767°N 13.437633°E﻿ / 52.528767; 13.437633
  (למפת ברלין מוגדלת) אנדרטה לזכר חיילים פולנים וגרמנים מתנגדי פשיזם(למפת ברלין רגילה) אנדרטה לזכר חיילים פולנים וגרמנים מתנגדי פשיזם
 
זוג העמודים התאומים מסמלים את המאבק המשותף של פולנים וגרמנים נגד הפשיזם
זרי זיכרון שהונחו לרגלי האנדרטה ב-8 במאי 2006
האנדרטה לזכר חיילים פולנים וגרמנים מתנגדי הפשיזם (בפולנית: Pomnik żołnierza polskiego i niemieckiego antyfaszysty) היא אנדרטת מלחמה שהוקמה על ידי הרפובליקה הדמוקרטית הגרמנית (גרמניה הקומוניסטית) בפארק העם ברובע פרידריכסהיין בשנת 1972 בתקופה בה גרמניה חולקה בין מזרח ומערב. כיום זו האנדרטה המרכזית בגרמניה לזכר החיילים הפולנים שנפלו במלחמת העולם השנייה, ואחת החשובות לציון ההתנגדות הגרמנית לנאציזם.
הקמת האנדרטה

האנדרטה הוקמה בתקופה בה שופרו היחסים בין מזרח גרמניה ופולין לציון שיתוף פעולה בין צבא העם הקומוניסטי הפולני ובין גרמניה הקומוניסטית במאבק נגד הפשיזם. האנדרטה הבנויה מאבן גרניט מאזור שלזיה גרניט תוכנה על ידי הפסלים הפולנים צופיה ולסקה ותדאוש וודזיאן והפסלים הגרמנים אנרד ויטיג וגונתר מרקל. האנדרטה משתלבת בסביבה הטבעית של הפארק, מיקומה בגרם מדרגות אבן למרגלות גבעה. האובייקט הבולט באנדרטה הוא תורן מורכב מזוג עמודי אבן מקבילים בגובה 15 מטרים, אשר מאוחדים בחלקם העליון על ידי דגל ברונזה הנראה כמתנופף ברוח. משני צידי החלק התחתון של התורן מופיעים סמל פולין: העיט הלבן שכתר לראשו, וסמל גרמניה המזרחית: פטיש וחוגה המוקפים בצמד אלומות חיטה. מאחוריו ניצב קיר אבן ארוך עליו נחצבה שורת המוטו של תדיאוש קושצ'ושקו, "עבור החופש שלכם ושלנו". הציטוט מופיע הן בפולנית (Za waszą i naszą wolność), ומתחתיה בגרמנית (Für eure und unsere Freiheit). בצד החומה ישנו תבליט המציג חייל פולני, חייל הצבא האדום ולוחם מחתרת גרמני. מתחת לעמודים ישנן לוחיות זיכרון ומידע בפולנית, גרמנית ורוסית, לצידן מניחים זרי פרחים בטקסים אשר נערכים במקום.
לאחר איחוד גרמניה

בשנת 1995 לאחר איחוד גרמניה, הורחבו מושאי ההנצחה של האנדרטה. בנוסף לחיילים הקומוניסטים מפולין וגרמניה, הוחלט כי ההנצחה תוקדש לכלל החיילים הפולנים ולאזרחים פולנים שנפלו כקורבנות הנאצים, וכמו גם ללוחמי מחתרת גרמנים. למרות השינוי, הסמלים הקומוניסטיים הושארו ורק השלטים עם ההסבר החדש עודכנו.
בשנים האחרונות היו מספר אירועי ונדליזם באנדרטה וריסוסי גרפיטי. בשנת 2004, חברה גרמנית הסכימה לתת חסות לשימור האנדרטה. בשנת 2005, האנדרטה הושחתה על ידי סיסמאות נאו-נאציות.
האנדרטה משמשת לעיתים קרובות עבור סקייטבורדינג.
האנדרטה בשנת 1972
תבליט החייל הפולני, חייל הצבא האדום ולוחם המחתרת הגרמני
אדן לאזאר

| --- | --- |

 לידה:  17 ביולי 1873 ארד, הונגריה 
 פטירה:  2 באוגוסט 1946 (בגיל 73) בודפשט, הרפובליקה ההונגרית 
 שם לידה:  Schwarz Ödön 
 מדינה:  הונגריה 
 מקום קבורה:  בית הקברות היהודי ברחוב קוזמה 
 
אדן לאזאר (במקור שוורץ, בהונגרית: Lázár Ödön; אֵרְד, 17 ביולי 1873 – בודפשט, 1 באוגוסט 1946) היה מזכיר תיאטרון, במאי תיאטרון, ומנהל תיאטרון יהודי-הונגרי שבמומחיותו יצר עידן בהיסטוריה של התיאטראות בממלכת הונגריה.
קורות חיים

אדן שוורץ נולד במשפחה יהודית, בנם של פילפ שוורץ ושל מיני נוימן. בהתחלה היה פקיד בנק, אחר כך בבודפשט ערך עיתון תיאטרון ביחד עם אימרה סאבו שהפך מאוחר יותר לתובע הכללי הראשי. אחר כך עבד בעיתוני ארד.
קורות חיים > קריירה כמנהל ובמאי תיאטרון

בשנת 1898 הוזמן לאזאר על ידי אנדראש לסקאי לקושיצה כסגן מנהל התיאטרון המקומי. עם זאת, למרות התואר המיטבי והמכובד לגילו הצעיר (25), עבודתו לא סיפקה אותו.
כאשר הוזמן על ידי לאיוש מאקו, מנהל תיאטרון בודה-טימישוארה, להיות מזכירו, קיבל את ההצעה ושימש גם במאי בתיאטראות. הוא בילה שם שנתיים וצבר ניסיון רב.
בין 1900 לבין 1903 היה מזכיר ובמאי בסגד אצל איש התיאטרון המהולל ינה ינוביץ' ממנו למד תיאטרון מהו.
בשנת 1903, לאסלו באוטי שהיה מפורסם כבר אז חתם איתו חוזה כמזכירו לפתיחת תיאטרון קיראי.
ב-1907 היה כבר המזכיר של התיאטרון ההונגרי גם הוא בניהול באוטי.
ב-1 באפריל 1913 מונה לסגן מנהל התיאטראות קיראי וההונגרי גם יחד.
בשנת 1914 פעל לאזאר להקמת מוסד הפנסיה של שחקני התיאטרון ההונגרי.
ב-1918 הפך למנהל של תיאטראות האיחוד (שישה תיאטראות בבעלות משותפת של חברת ה-unio).
מ-28 ביולי 1925 הפך לשוכר והמנהל האמנותי של תיאטרון קיראי עד 1932.
קורות חיים > עידן לאזאר בתיאטרון קיראי (1925–1932)

תיאטרון קיראי, שזה עתה הצליח לצאת מהמשבר של "תיאטראות האיחוד" לקראת עונה חדשה, נשכר על ידי אדן לאזאר, מזכירו ומנהלו לשעבר של לאסלו באוטי. בבקשתו לפתיחת התיאטרון מחדש שהוגשה ב-21 באוגוסט 1925, הוא ייחס חשיבות להמשכיות וכתב כך בבקשה:
לתמיכה בבקשתי, אציין שעבדתי בתיאטרון קיראי לצד לאסלו באוטי במשך 21 שנים, תחילה כמזכיר ולאחר מכן כמנהל ובמאי. ניהלתי גם את העניינים האדמיניסטרטיביים והעיסקיים באופן עצמאי, הייתי סגנו של לאסלו באוטי בעניינים אמנותיים. לפני שלאסלו באוטי הביא אותי לבודפשט, עבדתי כמנהל תיאטרון במשך 3 שנים באזורים שונים במדינה: אצל לאיוש מאקו ואצל ד"ר ינה ינוביץ'. מטרתי היא להמשיך ולפתח את התיאטרון, את תיאטרון קיראי, שהביא עד כה תהילה לשם ההונגרי, ברוח ההונגרית, כפי שהוקם על ידי לאסלו באוטי לפני כ-20 שנה, ולעשות הכל כדי להפוך אותו לכבוד עבור בירתנו בודפשט. אני רוצה לפתח את ספרות, המחזאות והמוזיקה ההונגרית הקלה, אך האיכותית, שיכולים לקדם באופן רשמי את עליונות התרבות ההונגרית בחו"ל בכל מרכז אירופה
אדן לאזאר אכן הוכיח את עצמו כמומחה מהשורה הראשונה בניהול התיאטרון. ניתן לומר כי כישוריו המצוינים, זריזותו בקביעת תוכניות ופתרון הנושאים העסקיים והאומנותיים שלא היה שני לו ועבודתו הבלתי נלאית הם יצירת עידן מיוחד בהיסטוריה של התיאטראות בהונגריה.
אשתו הייתה השחקנית צציליה פאביאן, אותה נשא לאישה ב-20 בפברואר 1914 בבודפשט.
לאזאר שרד את השואה (אין פרטים על כך)[דרושה הבהרה] והובא למנוחת עולמים בבית הקברות היהודי ברחוב קוזמה.